                                                    ANEXA la HCL nr. 133/23.09.2025
                                 STUDIU DE OPORTUNITATE
privind concesionarea prin licitație publică a terenului situat

 în T 54 Np 2710
I. DESCRIEREA ȘI IDENTIFICAREA BUNULUI CE URMEAZĂ A FI CONCESIONAT
Obiectul concesiunii îl constituie un teren  în suprafaţǎ de 27.941 m2, proprietatea privatǎ a oraşului, conform HCL nr.54/28.03.2022, cu nr. cadastral 27223, situat în  extravilanul oraşului Boldeşti-Scăeni, în T 54 Np 2710.
Terenul se află în zonă cu eroziune la mal, în zonă improprie de construire până la eliminarea riscurilor, risc mare de instabilitate și în zonă inundabilă în caz de dezastru al barajului Măneciu.Terenul are categoria de folosință neproductiv  și se află în zona de protecție față de conducta de gazolină administrată de Conpet S.A.  În prezent terenul nu are o folosință economică, fiind și un loc de depozitare ilegală a materialelor rezultate de la demolarea construcțiilor și a altor deșeuri.

Conform Certificatului de urbanism nr. 154/11.09.2025 terenul are categoria de folosință neproductiv și  poate avea ca  destinații:

· activități productive;

· activități cercetare-dezvoltare;

· parcuri logistice, parcuri tehnologice;

· parcuri industriale;

· depozitare;

· parcuri de cercetare, transporturi;

· spații pentru expoziții; cercetare agro-industrială;
· spații verzi amenajate;

· spații libere pietonale;

· comerț;

· sedii ale unor organizații politice;

· locuințe de serviciu pentru personalul care asigură permanența sau securitatea unităților;

· spații de întreținere și reparații auto;

· servicii,- sedii ale unor firme, servicii pentru întreprinderi, proiectare, consultanță;
· IMM desfășurate în construcții industriale mari și mijlocii.

Terenul în suprafață de 27.941 mp este situat în extravilanul orașului Boldești-Scăeni cu suprafața de 25.531 mp și în intravilan cu suprafața de 2410 mp., are acces la Intrarea Cazanelor și prezintă posibilități de racordare la rețelele de apă și energie electrică la circa 100 m din Intrarea Cazanelor.
Vecinătăți:

 N– drum de exploatare

 S – Administrația Națională Apele Române  cu nr. cad. 24629 

 E - proprietate privată a orașului cu nr. cad. 22422

 V – proprietate particulară cu nr. cadastral 27224 și proprietate UAT Păulești
II. MOTIVELE DE ORDIN ECONOMIC, SOCIAL ŞI DE MEDIU CARE JUSTIFICĂ  REALIZAREA CONCESIUNII
1. Motive economico-financiare
Prin concesionarea acestei suprafeţe de teren, concedentul urmăreşte exploatarea eficace a acestuia.

Prin concesionare se va încasa o redevenţǎ și se va achita impozitul pe teren. Toate aceste sume se vor constitui în venit la bugetul local.

2.Motive sociale
Prin concesionarea acestui teren concesionarul va fi obligat sǎ angajeze forţǎ de muncǎ de pe  raza localitǎţii, în principal din rândul şomerilor şi a celor ce beneficiazǎ de prevederile Legii nr.416/2001. Numai în cazul în care concesionarul nu gǎseşte specialişti din rândul cetǎţenilor oraşului                    Boldeşti-Scǎeni are dreptul sǎ angajeze din alte localitǎţii. 
3.Motive de mediu

 Prin concesionarea acestui teren se elimină posibilitatea  de depozitare a gunoaielor și a deșeurilor  rezultate din demolarea construcțiilor și se urmărește crearea unui aspect plăcut în zonă și păstrarea curățeniei .
III. NIVELUL MINIM AL REDEVENȚEI
      Preţul minim de pornire a licitaţiei, stabilit în urma întocmirii Raportului de evaluare de către  evaluator autorizat ANEVAR , Ene Constanța, este de 2,70 euro/mp, rezultând o valoare totala de 75.400 euro, echivalentul a 381.780,00 lei la cursul valutar de la data emiterii raportului, 16.09.2025.

     Nivelul redevenţei de pornire a licitatiei, va fi stabilit ținând cont de prevederile art.307, alin.(5), din OUG nr.57/2019 privind Codul administrativ și anume:

a) Proporționalitatea redevenței cu beneficiile obținute din exploatarea bunului de către concesionar:

- beneficiile obținute de către concesionar, considerăm că vor fi modice, deoarece prin activitățile comerciale și/sau serviciile prestate nu se crează plusvaloare.
Concesionarul va obține un profit rezultat din adaosul comercial care este condiționat de piață, precum și de cuantumul redevenței.   
b)Valoarea de piață a bunului care face obiectul concesiunii:

- valoarea de piață evaluată de evaluator autorizat ANEVAR Ene Constanta =2,70 Euro/mp;

c) Corelarea redevenței cu durata concesiunii:
     Durata propusă pentru concesiune este de 49 de ani.

 În ipoteza recuperării valorii de piață în 10 de ani, rezultă: 74.500 euro/10 ani = 7450 euro/ an redevență.
IV. PROCEDURA UTILIZATĂ PENTRU ATRIBUIREA CONTRACTULUI DE CONCESIUNE ȘI JUSTIFICAREA ALEGERII PROCEDURI
Conform art. 312, alin. (1) din OUG nr.57/2019 privind Codul administrativ, atribuirea se va face prin licitaţie publică.
În baza studiului de oportunitate, concedentul elaborează Caietul de sarcini şi Documentația de atribuire în vederea organizării licitației. 
V. DURATA ESTIMATĂ A CONCESIUNII  
     Durata propusă pentru concesiune este de 49 ani, cu posibilitatea  prelungirii conform legii.  
VI TERMENUL PREVIZIBIL PENTRU REALIZAREA PROCEDURII DE CONCESIUNE

     Licitaţia  pentru atribuirea contractului de concesiune se va desfǎşura în cursul semestrului II al anului 2025.
  Întocmit,
BREANĂ PETRE DRAGOȘ
